35. schôdza NR SR - 14.deň - B. popoludní
Dátum: 2025-06-17
Poslanec: Pročko, Jozef (SLOVENSKO)
Druh vystúpenia: Vystúpenie v rozprave

Milé kolegyne, milí kolegovia, čakal som, že pán Vančo zareaguje, pretože toto je jeho téma. Verím, že pán Vančo podporí tento náš návrh zákona. A naozaj musím povedať, že napraviť to, čo Robert Fico v Trestnom zákone, ktorý upiekli, upiekla táto vládna koalícia pre svojich ľudí je veľmi dôležité a je to nutné. Keby sme sa nepokúsili o to a neukázali ľuďom, že toto čo urobil Fico je zlé a treba to napraviť, tak to by sme naozaj mohli len tu sedieť v týchto laviciach. Ale to nie je naša robota. A ja musím povedať, že Roman Mikulec a ľudia, ktorí naozaj v trestnom práve alebo v tomto zákone sa pokúsia a pokúšajú sa napraviť krivdy, ktoré tu boli urobené je veľmi dôležité. A je dôležité, milí Slováci, ukázať vám, že Robert Fico a jeho koalícia nerobí nič iné len svojich, nechcem povedať, že svojich obvinených a ľudí, ktorí tu naozaj roky bačovali a robili krivdy chráni. Je to, je to fakt. Krásny príklad je pán špeciálny prokurátor, ktorého pustili na slobodu, ktorého pustili na slobodu a keď ste počúvali vystúpenie Romana Mikulca, tak naozaj, prokuratúra, ktorá by mala a pán Vančo, zas sa budem naňho obracať, ktorý komunikuje s pánom generálnym prokurátorom veľmi aktívne, tak táto prokuratúra, ktorá by mala chrániť spravodlivosť, mala by chrániť rovnosť a trestné právo, tak táto prokuratúra týmto návrhom, ktorý ešte nie je ešte napravený, ktorý je, tak umožňuje naozaj zločincom, aby si naďalej žili tak ako chcú. Ja podporím tento zákon, a odkedy som prišiel do parlamentu, tak nespravodlivosť, ktorú vládna koalícia, prípadne opozícia, keď bol Robert Fico v opozícii vytvára, tak mne tak vždy zovrie žalúdok, keď vidím aké krivdy, aké nespravodlivosti vytvára Robert Fico na Slovensku. A je dôležité nielen aby sme my predkladali tento zákon hnutie Slovensko a zákony, ktoré naprávajú nespravodlivosť. A ja verím, že aj moji kolegovia z Progresívneho Slovenska alebo zo SAS alebo z KDH budú naozaj podporovať takéto zákony a budú prinášať zákony, ktoré ukážu a ukazujú, že treba tu naprávať a je tu čo naprávať. Takže ja chcem veľmi pekne poďakovať svojim kolegom, ktorí aj u nás v klube majú na starosti aj túto agendu, ktorí sa venujú týmto veciam. Ja vás chcem poprosiť, milí Slováci, aby ste, aby ste si pozorne pozreli a pozrite si ten Trestný zákon, ak vás to zaujíma, pretože to čo Robert Fico priniesol, to čo tu doniesol na Slovensko, tak to nemá tiež obdobu. To je niečo čo normálny človek a človek, ktorý chce spravodlivo žiť, ktorý chce, aby právo tu platilo pre všetkých, nielen pre vyvolených, pre poslancov Národnej rady, pre prokurátorov, pre ľudí, ktorí s Robertom Ficom sa podieľajú na kšeftovaní. Inak mne sa strašne páčilo, aj pán predsedajúci, áno, za mnou sediaci. Je tu ešte stále pán Gašpar, sa spýtal, že aby sme povedali teda čo ukradli tí smeráci. A moja, moja odpoveď je vždy, pozrite si nahrávku Trnka Počiatek. A tá nahrávka Trnka Počiatek bola aj tým čo mňa nabudilo a povedalo mi áno, choď a presvedčilo ma choď a neseď doma len, nerozprávaj o tom, že treba tú spravodlivosť napraviť. Takže v tej nahrávke, pán Gašpar, vy ste sa vtedy spytovali, v tej nahrávke hovorí Počiatek, minister financií, hovorí generálnemu prokurátorovi, že Fico ukradol so Slotom dve miliardy. Tak potom, keď ma pán Gašpar posiela na Mandátový a imunitný výbor, lebo som povedal, že sú zlodeji, tak ja hovorím, ale čo spravíte potom, pán Gašpar s tým Počiatkom, ktorý to povedal. Prečo už ten Počiatok nemá trestné oznámenie na hlave? Prečo nestaráte sa o to, že Počiatek, ktorý verejne, teda verejne, ktorý v nahrávke povedal, že pán Fico je zlodej, zlodej, prečo už nie je naňho trestné oznámenie ? Je tu čo naprávať a ja som veľmi rád, že moji kolegovia to naprávajú. Ďakujem veľmi pekne.